30.12.2022
DA
Den Europæiske Unions Tidende
C 498/43
28. understreger den rolle, som lokale og regionale skoler, universiteter, forskningscentre og lokale og regionale økosystemer spiller med hensyn til at deltage i eller endda lede digitale innovationsknudepunkter, da disse ofte ikke koordineres af regionale politikker, og omfattende knowhow og hjernekraft derfor ofte går til spilde.
I denne forbindelse skal der træffes foranstaltninger til at undgå hjerneflugt, og fjernarbejde kan under rimelige forhold være en del af løsningen, navnlig i ugunstigt stillede områder;
29. understreger, at der med hensyn til SMV'er skal gøres mere for at støtte dem i digitaliseringen.
De halter bagefter større virksomheder med flere ressourcer, og der skal udvikles et nyt sæt færdigheder.
Den administrative byrde ved at få adgang til EU-midler (ikke kun i forbindelse med digitale processer) for SMV'er og navnlig mikrovirksomheder skal reduceres betydeligt.
De administrative krav skal stå i et rimeligt forhold til virksomhedens størrelse, samtidig med at det sikres, at SMV-ejere får en fair behandling, når de modtager EU-midler (12).
Kommissionen bør gennemføre en SMV-test for den nuværende praksis og fremsætte forslag til at mindske den administrative byrde, navnlig for mikrovirksomheder (f.eks. revisionsundtagelser);
30.
tildelingen af midler fra genopretnings- og resiliensfaciliteten til digitale initiativer og navnlig SMV'er bør overvåges nøje, og det bør vurderes, om det beløb, der tildeles SMV'er, står i et rimeligt forhold til SMV'ernes bidrag til det nationale (og regionale) BNP.
E-forvaltning, digital modstandsdygtighed 31.
Det Europæiske Regionsudvalg går ind for, at Kommissionen fremmer en mere målrettet oplysningskampagne rettet mod borgerne om de eksisterende e-deltagelsesplatforme på EU-niveau samt på nationalt, regionalt og lokalt niveau gennem bedre koordinering med medlemsstaterne og de lokale og regionale myndigheder og udveksling af bedste praksis;
32. foreslår, at medlemsstaterne afsætter specifikke ressourcer til udrulning af offentlig-private partnerskaber, oplysningskampagner og uddannelse for at forberede borgere, navnlig de yngre generationer, virksomheder og den offentlige sektor på at imødegå cyberkriminalitet som et horisontalt spørgsmål i forbindelse med den digitale omstilling.
I støtteprogrammet efter krisen er det desuden vigtigt at medtage investeringer i digital uddannelse, bredbåndsforbindelser, erhvervelse af nødvendigt udstyr samt uddannelse af lærere til denne opgave.
Indholdsstyring inden for digital uddannelse bør ligeledes genovervejes nøje under hensyntagen til de udfordringer og problemer, der kan opstå ved brugen af digitalt onlineindhold;
33. foreslår, at Kommissionen og medlemsstaterne tackler grænseoverskridende lovgivnings- og interoperabilitets­ hindringer, der forhindrer en fuldstændig gennemførelse af det digitale indre marked og hindrer opskaleringen af virksomheder og teknologier i Europa.
Desuden skal de lokale og regionale myndigheder lette udformningen af en fælles model gennem f.eks.
bredbåndsplatformen;
34. anbefaler, at interoperabilitet mellem regionale og lokale offentlige IT-systemer og nationale offentlige IT-systemer skal danne udgangspunkt for ethvert digitalt initiativ, navnlig hvis der allerede findes EU-IKT-standarder eller fælles tekniske EU-specifikationer.
Interoperabilitet bør altid kombineres med teknologineutrale løsninger og tjenester for bl.a. at undgå fastlåsning til leverandører.
Desuden bør der gennemføres en SMV-test for enhver digital offentlig tjeneste, der er rettet mod dem.
Repræsentanter for de lokale og regionale myndigheder bør være medlemmer af relevante udvalg på nationalt plan og have rådgivende roller i centrale interoperabilitetsinitiativer;
(12)
Erklæring om direkte personaleomkostninger for SMV-ejere, der ikke modtager løn, og andre fysiske personer, der ikke modtager løn, er baseret på enhedsomkostninger svarende til en løn til forskere (https://ec.europa.eu/info/funding-tenders/opportunities/docs/ 2021-2027/common/guidance/unit-cost-decision-sme-owners-natural-persons_en.pdf).